section_heading: Bitka kod Salamine (rujan 480. pr. Kr.)
paragraph_text: Perzijanci su sada imali pod kontrolom većinu Grčke, i Kserkso je imao u planu što brže završiti vojnu ekspediciju.Holland, str. 327–329. Da je Kserkso porazio grčku mornaricu, bio bi u izglednoj prilici natjerati ostale Grke na predaju,<ref>Holland, str. 308–309. dok se Temistoklo nadao kako će perzijskim pomorskim porazom odvratiti Perzijance od daljnjih napada na ostatak Grčke.<ref>Holland, str. 303. Saveznička grčka mornarica spremno je čekala dolazak perzijske flote ispred obala Salamine, stacioniravši se u uskom Saronskom zaljevu koji je dijelio poluotok Peloponez od ostatka grčkog kopna.<ref>[http://www.perseus.tufts.edu/cgi-bin/ptext?lookup=Hdt.+8.63.1 Herodot, VIII. 63.]<ref>Holland, str. 309–315. S obzirom na navedene geografske karakteristike, perzijska brojčano superiornija flota nije mogla ostvariti premoć, budući kako nisu mogli manevrirati niti su poznavali krajolik.<ref>[http://www.perseus.tufts.edu/cgi-bin/ptext?lookup=Hdt.+8.89.1 Herodot, VIII. 89.] Grci su iskoristili priliku i napali perzijsku mornaricu, te ostvarili veliku pobjedu te osigurali Peloponez. Oko 200 od 1200 perzijskih brodova bilo je potopljeno ili zarobljeno.<ref>Holland, str. 320–326. Bitka je ostala upamćena i po sudjelovanju vjerojatno prve admiralice u povijesti, Artemizije iz Karije koja je predvodila skupinu od pet perzijskih brodova.<ref>